**Lietuvos Respublikos ambasada Austrijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

**UŽ 2023 M. VASARIO MĖN.**

2023-03-07

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
|  | Aktualių parodų Austrijoje sąrašas | <http://www.messen-austria.at/messekalender/> |  |
| Investicijoms pritraukti į Lietuvą aktuali informacija | | | |
|  |  |  |  |
| Lietuvos verslo plėtrai aktuali informacija | | | |
| 2023 02 01 | Austrijos Nacionalinė taryba pritarė sprendimui toliau plėsti pagalbą įmonėms energetikos srityje. 2023 metais numatoma skirti 3,5 mlrd. eurų įmonėms didelėms energijos išteklių išlaidoms sušvelninti. 2022 metais taip pat buvo skirta 3,5 mlrd. eurų suma. | <https://orf.at/stories/3303406/> |  |
| 2023 02 08 | Vienos miestas siekia iki 2040 m. atsisakyti dujų. Atitinkamai apie 500 tūkst. decentralizuotų dujinio šildymo sistemų, kurios gamina šilumą ir karštą vandenį individualiai butuose, turėtų būti pakeistos. Ekspertai ragina kuo greičiau pereiti prie centrinio gyvenamųjų namų šildymo. | <https://www.derstandard.at/story/2000143301170/wien-will-bis-2040-raus-aus-gas-aber-wie-realistisch> |  |
| 2023 02 21 | Austrija užsibrėžė tikslą pasiekti klimato neutralumą iki 2040 m. ir siekiant šio tikslo viešasis sektorius numato remti verslą. Austrijos eksportuojančios įmonės (turinčios daugiau nei 20 proc. eksporto dalį), investuojančios į perėjimą nuo iškastinio kuro prie atsinaujinančios energijos galės, būti finansuojamos per „Exportinvest Green Energy“ programą ir tokiu būdu padengti dalį arba visas šių investicijų. | <https://www.diepresse.com/6254157/oesterreich-haftet-fuer-gruene-kredite> |  |
| Lietuvos turizmo sektoriui aktuali informacija | | | |
| 2023 02 21 | Turizmo lygis Vienos mieste atsigavo ir jau viršijo 2019 m. lygį, t.y. lygį iki koronaviruso pandemijos. | <https://www.vol.at/wiens-tourismus-wieder-ueber-dem-niveau-von-2019/7922437> |  |
| Bendradarbiavimui MTEPI[[1]](#footnote-1) srityse aktuali informacija | | | |
| 2023 02 03 | Austrijos technologijų instituto mokslininkai atlieka tyrimus su Magnio jonų elementais, kurie galėtų būti svarbia aplinkai nekenksmingos ateities baterijos dalimi. | <https://www.diepresse.com/6246909/eine-zelle-koennte-mehr-als-4000-ladezyklen-erlauben> |  |
| 2023 02 17 | Prie Graco technologijos universiteto įkurtas Mašininio mokymosi centras vykdo mokslinius tyrimus dirbtinio intelekto mokymosi srityje, siekiant kad dirbtinis intelektas darytų išvadas iš duomenų ir nuolat tobulėtų. Tačiau egzistuoja problema, kad dirbtinio intelekto mokymosi procesas reikalauja daug energijos ir išteklių, todėl jis taip pat susijęs su dideliu CO₂ išmetimu. Vienas iš uždavinių, kurį siekiama šiais tyrimais atlikti, yra padidinti išteklių naudojimo efektyvumą. | <https://www.diepresse.com/6253000/das-menschliche-gehirn-zeigt-wie-man-energie-spart> |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
| 2023 02 01 | Priešingai nei buvo baiminamasi prieš žiemą, energijos išteklių tiekime nėra didesnių kliūčių. Atitinkamai Austrijoje 2022 metais, lyginant su vidutiniu suvartojimu per ankstesnius 5 metus, dujų buvo sunaudota7,5 proc. mažiau, elektros 1,9 proc. mažiau. | <https://www.diepresse.com/6245555/gas-strom-und-diesel-der-winter-ist-geschafft> |  |
| 2023 02 01 | Po dviejų mėnesių infliacijos lygio kritimo, sausio mėnesį Austrijoje infliacija vėl pakilo iki rekordinio 11,2 proc. Teigiama, kad už padidėjimą vėl yra atsakingas energetikos sektorius ir konkrečiai padidėję energijos perdavimo tinklais kaštai. Federalinės vyriausybės patvirtintas šių kaštų padidėjimo kompensavimas įsigaliojo tik kovo mėn. | <https://www.diepresse.com/6245885/inflation-sinkt-in-eurozone-und-steigt-in-oesterreich-auf-rekord> |  |
| 2023 02 06 | Šešėlinė ekonomika Austrijoje klesti dėl infliacijos ir netikrumo dėl ekonominės aplinkos. Skaičiuojama, kad šešėlinė ekonomika Austrijoje šiemet augs beveik dešimčia procentų ir jos apimtys išaugs nuo 28,82 mlrd. eurų iki 31,67 mlrd. eurų. Tai sudarytų apie 6,9 proc. šių metų numatomo BVP. | <https://www.diepresse.com/6247589/schattenwirtschaft-blueht-dank-inflation> |  |
| 2023 02 06 | Didelė dalis Austrijos įmonių liko dirbti Rusijoje. Tyrimas rodo, kad ypač austrai labiau nesiryžta pasitraukti nei kitų šalių įmonės, be to, Austrijos įmonės yra žymiai lojalesnės Rusijai nei kitų šalių įmonės. Tik keturi procentai Austrijos įmonių paliko Rusiją. Iš didžiausių Austrijos kompanijų Rusijoje vis dar veikia „Reiffeisen Bank International“, maisto sektoriaus įmonė „Agrana“, naftos ir dujų koncernas „OMV“. | <https://www.diepresse.com/6247586/oesterreicher-tun-sich-mit-russland-rueckzug-schwer> |  |
| 2023 02 07 | 2022 metais valstybė surinko 105 mlrd. eurų mokesčių, o išlaidos sudarė 111 mlrd. eurų ir jos buvo net didesnės nei 2021-siais, t.y. koronaviruso pagalbos teikimo metais. Ekonominių tyrimų institutas „Wifo“ pažymi, kad atėmus infliaciją Austrijos ekonomika šiuo metu traukiasi. 2023 metais ekonomika turėtų stagnuoti ir augtų tik 0,3 proc. | <https://www.diepresse.com/6248495/budget-ein-milliardenregen-wie-noch-nie> |  |
| 2023 02 07 | Nominaliai 2022 metais pardavimai Austrijos mažmeninėje prekyboje išaugo 8,1 proc., tačiau realiai tai yra 0,8 proc. minusas. Ypač daug nuostolių patiria internetinė prekyba, tačiau mažėja ir mažmeninė prekyba maistu. | <https://www.cash.at/handel/news/einzelhandelsumsaetze-inflation-als-spielverderber-27968?crefresh=1> |  |
| 2023 02 13 | Europos Komisija šiek tiek padidino Austrijos ekonomikos augimo prognozę šiems metams ir tikisi, kad 2023 metais Austrijos BVP padidės 0,5 proc. (0,2 proc. daugiau, nei manyta anksčiau). Tikimasi, kad 2024 metais augimas vėl šiek tiek paspartės iki 1,4 proc. | <https://kurier.at/wirtschaft/eu-hebt-wachstumsprognose-leicht-05-prozent-fuer-oesterreich-2023/402326607> |  |
| 2023 02 13 | Austrija 2022 metais pritraukė 491 mln. eurų užsienio investicijų. Dauguma 2022 m. Austrijoje investavusių įmonių buvo iš IT sektoriaus (80 įmonių), su verslu susijusios paslaugos (55 įmonės) ir didmenininkai (33 įmonės). Daugiausiai investicijų atėjo iš Vokietijos, Italijos ir Šveicarijos. | <https://www.diepresse.com/6251022/oesterreich-buhlt-um-globale-betriebe> |  |
| 2023 02 14 | Austrijoje šiuo metu yra pagaminama iki 80 proc. elektros energijos iš atsinaujinančių šaltinių, didžiausia dalis iš hidroelektrinių. Austrija yra palanki hidroenergetikai dėl kalnų ir upių. Tačiau lyginant su kitomis ES šalimis, teigiama, kad atsinaujinančių energijos šaltinių dalies plėtra elektros energijos mišinyje jau daugelį metų Austrijoje stagnuoja. | <https://www.diepresse.com/6251019/die-stromwende-geht-sich-in-oesterreich-nicht-aus> |  |
| 2023 02 21 | Po stipraus augimo 2022 metais, prognozuojama Austrijos užsienio prekybos stagnacija 2023 metais. | <https://www.derstandard.at/story/2000143765678/aussenhandel-oesterreichs-verschlechtert-sich-2023> |  |
| 2023 02 22 | „Gazprom“ 2022 m. gruodį vėl tiekė 71 procentą Austrijos dujų poreikio. Tai reiškia, kad praėjus metams nuo Rusijos agresijos Ukrainoje pradžios Austrija vėl beveik tiek pat priklausoma nuo dujų iš Rusijos (iki agresijos pradžios 80 proc. dujų buvo importuojama iš Rusijos, o 2022 m. viduryje rusiška dalis buvo sumažinta iki 21 proc.). Vyriausybės planuose yra numatyta, kad rusiškų dujų galima bus atsisakyti tik nuo 2027 m. Be to, tuo tarpu kai kitos Europos bendrovės nutraukia ryšius su Rusija, Austrijos naftos ir dujų koncernas „OMV“ nesiima rimtai kvestionuoti dujų tiekimo sutarties su „Gazprom“, kuri galioja iki 2040 metų. | <https://www.diepresse.com/6254517/auf-die-sanfte-tour-warum-die-omv-nicht-an-den-gazprom-vertraegen-ruettelt> |  |
| Kita ekonominiam bendradarbiavimui aktuali informacija | | | |
|  |  |  |  |

*Parengė:*

*Ministras patarėjas Donatas Aškinis, tel. +43 1 718 54 67,* [*donatas.askinis@urm.lt*](mailto:donatas.askinis@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)